# Επίσημη Εφημερίδα C 130A/23 Μ

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 130A |
| | |
| Έκδοση στην ελληνική γλώσσα | Ανακοινώσεις και Πληροφορίες | 65ό έτος23 Μαρτίου 2022 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 130A

Έκδοση στην ελληνική γλώσσα

Ανακοινώσεις και Πληροφορίες

65ό έτος23 Μαρτίου 2022

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Δικαστήριο |
| 2022/C 130 A/01 | Πρόσκληση προς υποβολή υποψηφιοτήτων | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Δικαστήριο

2022/C 130 A/01

Πρόσκληση προς υποβολή υποψηφιοτήτων

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Δικαστήριο

| 23.3.2022 | EL | Επίσημη Εφημερίδα της Ευρωπαϊκής Ένωσης | CA 130/1 |
| --- | --- | --- | --- |

23.3.2022

EL

Επίσημη Εφημερίδα της Ευρωπαϊκής Ένωσης

CA 130/1

---

ΠΡΟΣΚΛΗΣΗ ΠΡΟΣ ΥΠΟΒΟΛΗ ΥΠΟΨΗΦΙΟΤΗΤΩΝ

(2022/C 130 A/01)

Προσεχώς θα κενωθεί η θέση του Διευθυντή Κτιρίων και Ασφάλειας (βαθμός AD 14 ή AD 15) στη Γενική Διεύθυνση Διοίκησης του Δικαστηρίου της Ευρωπαϊκής Ένωσης. Η πλήρωση της θέσης αυτής θα γίνει κατ’ εφαρμογήν του άρθρου 29, παράγραφος 2, του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης.

I.   ΦΥΣΗ ΤΩΝ ΚΑΘΗΚΟΝΤΩΝ

Υπό την εποπτεία του Γενικού Διευθυντή Διοίκησης, ο κάτοχος της θέσης προΐσταται της Διεύθυνσης Κτιρίων και Ασφάλειας (ΔΚΑ), τις δραστηριότητες της οποίας διευθύνει και συντονίζει.

Η ΔΚΑ είναι αρμόδια για την εξέλιξη και υλοποίηση των κατασκευαστικών έργων στο Δικαστήριο της Ευρωπαϊκής Ένωσης (στο εξής: Δικαστήριο), για τη μετατροπή και διαμόρφωση των κτιρίων που χρησιμοποιεί το Δικαστήριο, καθώς και για τη συντήρησή τους. Μεριμνά για τη διαχείριση και τη συντήρηση των τεχνικών εγκαταστάσεων. Είναι επίσης αρμόδια για την ασφάλεια των προσώπων, των πληροφοριών και των περιουσιακών στοιχείων στο πλαίσιο των δραστηριοτήτων του Δικαστηρίου. Η ΔΚΑ είναι εξάλλου υπεύθυνη για την υλικοτεχνική υποστήριξη, στην οποία περιλαμβάνονται οι υπηρεσίες εστίασης, η αγορά και η καταγραφή υλικών, καθώς και οι γενικής φύσεως υπηρεσίες (μεταξύ άλλων, υποστήριξη των συνεδριάσεων του Δικαστηρίου, διαχείριση των οχημάτων, ταχυδρομική υπηρεσία). Τέλος, η ΔΚΑ συντονίζει την ανάπτυξη της πολιτικής του Δικαστηρίου για τη βιώσιμη διαχείριση και διασφαλίζει την εφαρμογή της, σύμφωνα με τη νομοθεσία περί συστήματος οικολογικής διαχείρισης και οικολογικού ελέγχου (EMAS).

Οι μελλοντικές προκλήσεις εντοπίζονται κυρίως στον τομέα της συντήρησης των υποδομών, η οποία πρέπει να είναι επαγγελματικού επιπέδου, συστηματική και διαρθρωμένη κατά τρόπον ώστε να διατηρηθεί η αξία τους, καθώς και στον τομέα της προσαρμογής των υποδομών, προκειμένου αυτές να ανταποκρίνονται διαρκώς στην εξέλιξη των αναγκών του Δικαστηρίου. Στο πλαίσιο αυτό, θα πρέπει να ληφθεί ιδιαίτερα υπόψη η επέκταση της κατ’ οίκον εργασίας. Περαιτέρω, είναι απαραίτητη η εξέλιξη και σταθεροποίηση των συστημάτων ασφαλείας, τόσο από πλευράς τεχνικού εξοπλισμού όσο και από πλευράς οργανωτικής στρατηγικής. Η ΔΚΑ αναπτύσσει τη δραστηριότητά της με πνεύμα διαρκούς βελτίωσης και διασφάλισης της ποιότητας.

Σύμφωνα με τις προτεραιότητες που καθορίζει το Δικαστήριο και λαμβανομένων υπόψη των συγκεκριμένων αναγκών που συνδέονται με το δικαιοδοτικό έργο του, ο διευθυντής της ΔΚΑ συμβουλεύει τα αρμόδια όργανα του Δικαστηρίου και εισηγείται τη βραχυπρόθεσμη, μεσοπρόθεσμη και μακροπρόθεσμη στρατηγική όσον αφορά τις υποδομές, την ασφάλεια και την υλικοτεχνική υποστήριξη. Μεριμνά για τον δημοσιονομικό σχεδιασμό και για την εφαρμογή των σχεδίων εργασίας. Η υπηρεσία την οποία διευθύνει απασχολεί 150 περίπου μονίμους υπαλλήλους και άλλους εργαζομένους, επιπλέον δε παρακολουθεί την παροχή υπηρεσιών από εξωτερικές εταιρείες, μεταξύ άλλων στους τομείς της συντήρησης και διαχείρισης των τεχνικών εγκαταστάσεων, της καθαριότητας, της φύλαξης και της πυρασφάλειας, καθώς και της εστίασης. Ο ετήσιος προϋπολογισμός της ΔΚΑ ανέρχεται σε 65 εκατομμύρια ευρώ περίπου.

Ο διευθυντής της ΔΚΑ μεριμνά επίσης για τη συμμόρφωση των υποδομών με τους ισχύοντες τεχνικούς κανονισμούς και ασκεί αρμοδιότητες δευτερεύοντος διατάκτη για τις δαπάνες που συνδέονται με τις δράσεις της διεύθυνσης σύμφωνα με τον δημοσιονομικό κανονισμό, ιδίως όσον αφορά τις δημόσιες συμβάσεις.

Στο πλαίσιο των αρμοδιοτήτων του, εκπροσωπεί το Δικαστήριο κατά τις επαφές με εξωτερικά όργανα και υπηρεσίες, όπως είναι οι αρχές του κράτους υποδοχής, καθώς και στο πλαίσιο της συνεργασίας μεταξύ των θεσμικών οργάνων της Ευρωπαϊκής Ένωσης.

II.   ΑΠΑΙΤΟΥΜΕΝΑ ΠΡΟΣΟΝΤΑ

Ο υποψήφιος πρέπει να διαθέτει ικανότητα διεύθυνσης και παρακίνησης μιας πολυπρόσωπης ομάδας καταρτισμένων επαγγελματιών, ειδικών στους τομείς των κτιριακών υποδομών, της ασφάλειας και της υλικοτεχνικής υποστήριξης, καθώς και άριστες ικανότητες στον τομέα της διαχείρισης και της διεύθυνσης μιας διοικητικής μονάδας που λειτουργεί σε πολυπολιτισμικό περιβάλλον. Πρέπει να έχει ανεπτυγμένη ικανότητα επικοινωνίας, διαπραγμάτευσης και διαπροσωπικών σχέσεων, με σκοπό τη δημιουργία και τη διατήρηση εποικοδομητικών σχέσεων τόσο εντός του θεσμικού οργάνου, με τα Μέλη του Δικαστηρίου και το προσωπικό των δικαιοδοτικών οργάνων και των υπηρεσιών του, όσο και εκτός του θεσμικού οργάνου, με τα λοιπά θεσμικά όργανα και τους οργανισμούς της Ευρωπαϊκής Ένωσης, με τις αρχές του κράτους υποδοχής (περιλαμβανομένων των αρχών ασφαλείας), με γραφεία αρχιτεκτόνων, πολιτικών μηχανικών και συμβούλων, καθώς και με ιδιωτικές επιχειρήσεις.

Πρέπει ακόμη να διαθέτει την ικανότητα να αντιλαμβάνεται τις προκλήσεις τις οποίες αντιμετωπίζουν οι μεγάλοι οργανισμοί όσον αφορά τον σχεδιασμό, την ανάπτυξη και την εξέλιξη των υποδομών, της ασφάλειας και της υλικοτεχνικής υποστήριξης. Επίσης, πρέπει να είναι σε θέση να προσδιορίζει στρατηγικούς στόχους όσον αφορά τους τομείς αυτούς, σε συνάρτηση με τις προτεραιότητες που καθορίζει το Δικαστήριο, και να καταρτίζει συγκεκριμένες προτάσεις για την υλοποίηση των στόχων αυτών. Η επαγγελματική πείρα στον τομέα του σχεδιασμού και της διαχείρισης σχεδίων είναι ιδιαίτερα επιθυμητή.

Απαιτείται καλή γνώση των δημοσιονομικών κανόνων που έχουν εφαρμογή στα θεσμικά όργανα της Ευρωπαϊκής Ένωσης, ιδίως στον τομέα των δημοσίων συμβάσεων, και καλή γνώση στους τομείς της διαχείρισης προϋπολογισμού και διαχείρισης σημαντικών συμβάσεων.

Θα εκτιμηθεί η πείρα στον τομέα της πυρασφάλειας και η πείρα στην εφαρμογή συστημάτων διασφάλισης ποιότητας και περιβαλλοντικής διαχείρισης.

III.   ΠΡΟΫΠΟΘΕΣΕΙΣ ΔΙΟΡΙΣΜΟΥ

Οι υποψήφιοι πρέπει να πληρούν τις προϋποθέσεις διορισμού υπαλλήλου που προβλέπονται από τον Κανονισμό Υπηρεσιακής Καταστάσεως των υπαλλήλων της Ευρωπαϊκής Ένωσης. Για τη συγκεκριμένη θέση, οφείλουν να πληρούν τις ακόλουθες ελάχιστες προϋποθέσεις:

| — | να έχουν επίπεδο σπουδών αντίστοιχο προς πλήρη κύκλο πανεπιστημιακών σπουδών πιστοποιούμενων με σχετικό δίπλωμα· |
| --- | --- |

—

να έχουν επίπεδο σπουδών αντίστοιχο προς πλήρη κύκλο πανεπιστημιακών σπουδών πιστοποιούμενων με σχετικό δίπλωμα·

| — | να έχουν επαγγελματική πείρα τουλάχιστον δέκα ετών σε έναν ή περισσότερους από τους τομείς των κτιριακών υποδομών, της ασφάλειας και της υλικοτεχνικής υποστήριξης· |
| --- | --- |

—

να έχουν επαγγελματική πείρα τουλάχιστον δέκα ετών σε έναν ή περισσότερους από τους τομείς των κτιριακών υποδομών, της ασφάλειας και της υλικοτεχνικής υποστήριξης·

| — | να έχουν επαγγελματική πείρα τουλάχιστον πέντε ετών στη διαχείριση ομάδων. |
| --- | --- |

—

να έχουν επαγγελματική πείρα τουλάχιστον πέντε ετών στη διαχείριση ομάδων.

| — | να έχουν άριστη γνώση μιας επίσημης γλώσσας της Ευρωπαϊκής Ένωσης και ικανοποιητική γνώση μιας άλλης επίσημης γλώσσας της Ευρωπαϊκής Ένωσης. Για υπηρεσιακούς λόγους, απαιτείται καλή γνώση της γαλλικής γλώσσας. Η γνώση της αγγλικής γλώσσας και/ή της γερμανικής αποτελεί προσόν. |
| --- | --- |

—

να έχουν άριστη γνώση μιας επίσημης γλώσσας της Ευρωπαϊκής Ένωσης και ικανοποιητική γνώση μιας άλλης επίσημης γλώσσας της Ευρωπαϊκής Ένωσης. Για υπηρεσιακούς λόγους, απαιτείται καλή γνώση της γαλλικής γλώσσας. Η γνώση της αγγλικής γλώσσας και/ή της γερμανικής αποτελεί προσόν.

IV.   ΑΠΟΔΟΧΕΣ ΚΑΙ ΟΡΟΙ ΕΡΓΑΣΙΑΣ

Οι αποδοχές και οι όροι εργασίας είναι οι προβλεπόμενοι από τον Κανονισμό Υπηρεσιακής Καταστάσεως για τους υπαλλήλους βαθμού AD 14 ή AD 15 της Ευρωπαϊκής Ένωσης. Ενδεικτικά, οι βασικές μηνιαίες αποδοχές υπαλλήλου βαθμού AD 14, κλιμάκιο 1, είναι 15 255 ευρώ και αυτές υπαλλήλου βαθμού AD 15, κλιμάκιο 1, είναι 17 226 ευρώ. Εφιστάται η προσοχή των υποψηφίων επί της υποχρεώσεως την οποία επιβάλλει ο Κανονισμός Υπηρεσιακής Κατάστασης σε κάθε νέο μέλος του προσωπικού να συμπληρώσει περίοδο δοκιμασίας εννέα μηνών.

V.   ΠΟΛΙΤΙΚΗ ΠΡΟΣΛΗΨΕΩΝ

Το Δικαστήριο εγγυάται την ισότητα των ευκαιριών, υπό την επιφύλαξη της συγκριτικής αξιολόγησης των προσόντων των υποψηφίων, και την ίση μεταχείριση όλων όσοι εκδηλώνουν ενδιαφέρον για την πλήρωση κενής θέσης. Προωθεί ενεργά την υποβολή υποψηφιοτήτων από υποψηφίους με ποικίλες ικανότητες, πείρα και γνώσεις, προερχόμενους από όσο το δυνατόν περισσότερα κράτη μέλη της Ένωσης.

Όλες οι πληροφορίες σχετικά με την επεξεργασία των δεδομένων προσωπικού χαρακτήρα στο πλαίσιο της συγκεκριμένης διαδικασίας επιλογής είναι διαθέσιμες στην ενημερωτική ανακοίνωση σχετικά με τις προσλήψεις στις διοικητικές υπηρεσίες του Δικαστηρίου της Ευρωπαϊκής Ένωσης.

VI.   ΥΠΟΒΟΛΗ ΥΠΟΨΗΦΙΟΤΗΤΩΝ

Οι υποψήφιοι για τη συγκεκριμένη θέση εργασίας καλούνται να υποβάλουν την υποψηφιότητά τους αποκλειστικά με ηλεκτρονικό ταχυδρομείο στην ηλεκτρονική διεύθυνση DIR-DBS@curia.europa.eu, το αργότερο μέχρι τις 22 Απριλίου 2022. Οι υποψηφιότητες πρέπει να συνοδεύονται από λεπτομερές βιογραφικό σημείωμα και από κάθε άλλο χρήσιμο έγγραφο. Οι υποψήφιοι οφείλουν επίσης να επισυνάψουν στον φάκελο υποψηφιότητας επιστολή εκδήλωσης ενδιαφέροντος καθώς και σύντομο σημείωμα (το οποίο να μην υπερβαίνει τις 5 σελίδες) σχετικά με τις απόψεις τους όσον αφορά τις δραστηριότητες και τη διοίκηση της διεύθυνσης στην οποία αναφέρεται η πρόσκληση προς υποβολή υποψηφιοτήτων.

Εγκρίθηκε στις 15 Μαρτίου 2022.

---